**Fertőrákos Községi Önkormányzat Képviselő-testületének**

**11/2021. (VIII. 31.) önkormányzati rendelete**

**A képviselő-testület és szervei Szervezeti és Működési Szabályzatáról szóló**

**12/2019. (XI. 26.) önkormányzati rendelet módosításáról**

Fertőrákos Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

1. §

A képviselő-testület és szervei Szervezeti és Működési Szabályzatáról szóló 12/2019. (XI. 26.) önkormányzati rendelet 4 számú melléklete helyébe jelen rendelet 1. számú melléklete lép.

1. §

Ez a rendelet a kihirdetését követő napon lép hatályba.

Palkovits János dr. Nagy Attila

 polgármester jegyző

Kihirdetési záradék:

A rendelet kihirdetése a Fertőrákosi Polgármesteri Hivatal hirdetőtábláján 2021. 08. 31. napján történő kifüggesztéssel megtörtént.

dr. Nagy Attila

Jegyző

11/2021. (VIII. 31.) önkormányzati rendelet

1. számú melléklete

**SzMSz 4. számú melléklete**

**A polgármesterre átruházott képviselő-testületi feladat- és hatáskörök**

1. Gyakorolja az önkormányzat évenkénti költségvetési rendeletében szabályozott hatásköröket.

2. Konkretizálja, és forintban megállapítja azon egyéb létesítmények és földterületek bérleti díját, melyek bérleti szerződésében a KSH által hozzátett inflációs ráta szerinti bérleti díj emelkedés lett kikötve.

3. Dönt az egyes szociális ellátásokról és gyermekvédelmi támogatásokról szóló önkormányzati rendeletben hatáskörébe utaltakról.

4. Dönt a jogszabály által az önkormányzat feladat- és hatáskörébe utalt közbiztonsággal összefüggő feladatokban.

6. Dönt az óvodai zárva tartási rendjéről.

7. Fertőrákos Község címeréről, zászlójáról, lobogójáról, pecsétjéről és ezek használatáról szóló önkormányzati rendelet rendelkezéseinek megfelelően, engedélyezi, a település nevének, címerének használatát, illetve a már kiadott engedélyeket visszavonhatja.

8. Közfoglalkoztatásra vonatkozó szerződések megkötése, közfoglalkoztatottakkal és önkormányzat által foglalkoztatottakkal kapcsolatos munkáltatói jogok gyakorlása.

9. Gondoskodik a közterületek rendszeres tisztántartásáról, zöldterületek fenntartásáról az erre a célra létrehozott szervezetek útján, vagy megbízással.

10. Dönt a településkép védelméről szóló önkormányzati rendeletben hatáskörébe utaltakról.

11. Dönt az önkormányzat vagyonával és a vagyonnal való gazdálkodásról szóló önkormányzati rendeletben hatáskörébe utaltakról.

12. A Képviselő-testület utólagos tájékoztatása mellett dönt a két ülés közötti időszakban felmerülő, halaszthatatlan, az önkormányzati vagyon megóvása érdekében szükséges élet, és vagyonbiztonságot veszélyeztető helyzet esetében szükséges intézkedésről,

13. Véleményezi a menetrend szerint közlekedő tömegközlekedési eszközök menetrend változásait.

14. Megállapodások, különböző együttműködési, csatlakozási nyilatkozatok aláírása, mely sem az aláírásakor, sem azt követően az önkormányzat számára pénzügyi kötelezettségvállalást nem jelent, a képviselő-testület által át nem ruházható hatáskörébe tartozó ügyek kivételével.

15. Dönt a közművesítési hozzájárulásról szóló rendeletben hatáskörébe utaltakról.

16. Eljár a hatósági jelzéssel nem rendelkező üzemképtelen, roncs és elhagyott járművek közterületen való tárolásának szabályairól szóló 9/2021. (VIII. 31.) önkormányzati rendeletben hatáskörébe utaltakról.